خزان اولجاق سوسار بولبول ولی بستاندان آیریلماز
اؤزو ساکت اولورسا ، فطرتی داستاندان آیریلماز
منه غربت بهشت اولسا ، نهایتده غریبم من
آنایورد قایغیسی، هئچوقت آییق وجداندان آیریلماز
وفانی، ظلم ایله سورگون دوشن یوسف دن اؤیرندیم
اؤزو قول تک ساتیلمیشسا، اوره ک کنعاندان آیریلماز
بلادان جان قاچیرماز عهدینه ثابت قالان عاشق
آدی اوستونده دیر، طوفان قوشو طوفاندان آیریلماز
دئسم جانیم سنه قربان ، ده گیل بو شأنینه لایق
دئسم کؤنلوم سنه پیشکش، کؤنول کی، جاندان آیریلماز
شاخان شیمشکلری سؤندورمه ظالم، سن بیلیرسن می
کی اودلار اؤلکه سینده ، اود – الوو وولقاندان آیریلماز
جهاندا کیم گؤروب قان قارداشی قارداشدان آیریلسین
قوروجان، جاندان آیریلسا ، قیزیل قان قاندان آیریلماز
ریاسیز عاشق اولسان ، آیریلیق افسانه دیر ، سؤنمز
حقیقی عشق بیر بالدیر کی، شهدی شاندان آیریلماز
کریم مشروطه چی ( سؤنمه ز )
اولین نفری باشید که نظر میدهید!
prs_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab pes_Arab